
RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO LIZDEIKOS GIMNAZIJOS NUOSTATŲ PATVIRTINIMO

2024 m. birželio 20 d. Nr. T-
Radviliškis

Vadovaudamasi Lietuvos Respublikos civilinio kodekso 2.46 straipsniu, Lietuvos Respublikos vietos savivaldos įstatymo 15 straipsnio 2 dalies 9 punktu, 16 straipsnio 1 dalimi, Lietuvos Respublikos biudžetinių įstaigų įstatymo 5 straipsnio 3 dalies 1 punktu, 7 straipsnio 2 dalimi, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“ ir atsižvelgdama į Radviliškio rajono savivaldybės mero 2024 m. gegužės 31 d. potvarkį Nr. M-299-(2.5E) „Dėl Radviliškio rajono savivaldybės švietimo įstaigų nuostatų teikimo savivaldybės tarybai“, Radviliškio rajono savivaldybės taryba nusprendžia:
.	Patvirtinti Radviliškio Lizdeikos gimnazijos nuostatus (pridedama).
.	Įgalioti Radviliškio Lizdeikos gimnazijos direktorių pasirašyti šio sprendimo 1 punktu patvirtintus nuostatus ir įregistruoti juos VĮ „Registrų centras“.
.	Pripažinti netekusiu galios Radviliškio rajono savivaldybės tarybos 2023 m. spalio 5 d. sprendimą Nr. T-130 „Dėl Radviliškio Lizdeikos gimnazijos nuostatų patvirtinimo“ nuo šio sprendimo 1 punktu patvirtintų nuostatų įregistravimo VĮ „Registrų centras“ dienos.



Savivaldybės meras                                                                                           Kazimieras Račkauskis





„DĖL RADVILIŠKIO LIZDEIKOS GIMNAZIJOS NUOSTATŲ PATVIRTINIMO“ 


2024 m. birželio 4 d.
Radviliškis

. Projekto rengimą paskatinusios priežastys, parengto projekto tikslai, sprendimo projekto tikslai ir uždaviniai.
Patvirtinti Radviliškio Lizdeikos gimnazijos nuostatų naują redakciją, įteisinant juose pasikeitusias LR vietos savivaldos, biudžetinių įstaigų bei švietimo įstatymo nuostatas.
. Projekto iniciatoriai (institucija, asmenys ar piliečių atstovai) ir rengėjai.
Iniciatoriai – Radviliškio Lizdeikos gimnazija.
Sprendimo projekto rengėjai – Radviliškio Lizdeikos gimnazija, Radviliškio rajono savivaldybės administracijos Švietimo ir sporto bei Juridinis skyriai.
. Kaip šiuo metu yra reguliuojami sprendimo projekte aptarti teisiniai santykiai.
Radviliškio Lizdeikos gimnazijos nuostatai patvirtinti Radviliškio rajono savivaldybės tarybos 2023 m. spalio 5 d. sprendimu Nr. T-130 „Dėl Radviliškio Lizdeikos gimnazijos nuostatų patvirtinimo“.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Teikiamame nuostatų projekte:
	pakeistas 7 punktas: „Gimnazijos savininko teises ir pareigas įgyvendina Radviliškio rajono savivaldybės meras (toliau – Meras), išskyrus tas Gimnazijos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi Merui);“;
	įrašyti 8, 9 ir 10 punktai apibrėžiantys Savivaldybės tarybos ir Mero kompetencijai priskirtus klausimus;
	pakeistas 34 punktas: „Sprendimą dėl direktoriaus priėmimo į pareigas, jo atleidimo arba atšaukimo iš jų priima Meras Lietuvos Respublikos darbo kodekso, nuostatų ir kitų teisės aktų nustatyta tvarka. Direktorius, nepasibaigus jo kadencijai, gali būti atšaukiamas iš pareigų tik dėl šių priežasčių: asmuo praranda nepriekaištingą reputaciją; paaiškėja, kad dalyvaudamas viešame konkurse direktoriaus pareigoms eiti nuslėpė ar pateikė tikrovės neatitinkančius duomenis, dėl kurių negalėjo būti priimtas į direktoriaus pareigas. Dėl direktoriaus atšaukimo iš pareigų priimamas Mero potvarkis.“;
	pakeistas 36.3 papunktis: „nustatyta tvarka priima į pareigas ir atleidžia iš jų Gimnazijos darbuotojus, dirbančius pagal darbo sutartį, tvirtina jų pareigybių aprašymus“ – atsižvelgiant į Lietuvos Respublikos biudžetinių įstaigų įstatymo nuostatas;“;
	pakeistas 36.4 papunktis: „nustato Gimnazijos struktūrą, darbuotojų pareigybių skaičių ir darbuotojų pareigybių sąrašą. Apie pakeistą Gimnazijos struktūrą, pareigybių skaičių ir pareigybių sąrašą kitą darbo dieną informuoja savivaldybės vykdomąją instituciją;“;
	papildyta 36.5 papunkčiu: „nustato Gimnazijos darbuotojų darbo apmokėjimo sistemą, jeigu Gimnazijoje nėra sudaryta kolektyvinė sutartis;“;
	pakeistas 36.16 papunktis: „organizuoja Gimnazijos finansinę apskaitą pagal Lietuvos Respublikos finansinės apskaitos įstatymą;“;
	pakeistas 36.20 papunktis: „nustato direktoriaus pavaduotojų veiklos sritis, gali pavesti jiems vykdyti dalį savo funkcijų teisės aktuose nustatyta tvarka;“;
	pakeistas 32.26 papunktis: „inicijuoja Gimnazijos darbo tvarkos taisyklių ir kitų teisės aktų rengimą, teikia jų projektus Gimnazijos tarybai dėl pritarimo ir juos tvirtina;“;
	įrašytas 37 punktas: „Laikinai nesant direktoriui (ligos, atostogų, komandiruotės metu ir t.t.), jo pareigas laikinai eina Gimnazijos darbuotojas, kuriam tokia funkcija priskirta pareigybės aprašyme, arba kitas asmuo, paskirtas Mero potvarkiu.“
	įrašytas 38 punktas: „Gimnazijos direktorius atsako už tai, kad Gimnazijoje būtų laikomasi įstatymų ir kitų teisės aktų, už demokratinį Gimnazijos valdymą, tinkamą funkcijų atlikimą, už gerą ir veiksmingą vaiko minimalios priežiūros priemonių įgyvendinimą.“
	įrašytas 56 punktas: „Gimnazijos direktoriaus narystę Mokytojų taryboje reglamentuoja įstatymai ir kiti teisės aktai.“;
	atlikti kiti redakcinio pobūdžio pakeitimai. 
Naujos redakcijos nuostatų projektas yra suderintas su Radviliškio Lizdeikos gimnazijos parlamentu. 
Patvirtinus naujos redakcijos Radviliškio Lizdeikos gimnazijos nuostatus, bus užtikrinama atitiktis teisės aktų reikalavimams.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiai galios priėmus sprendimo projektą.
Būtina pripažinti netekusiu galios Radviliškio rajono savivaldybės tarybos 2023 m. spalio 5 d. sprendimą Nr. T-130 „Dėl Radviliškio Lizdeikos gimnazijos nuostatų patvirtinimo“.
. Sprendimo projektui įgyvendinti reikalingos lėšos, finansavimo šaltiniai. 
Lėšų sprendimo projektui įgyvendinti nereikės.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su savivaldybės administracijos juristu, kalbininku, direktore, savivaldybės vicemerais, meru.
. Numatomo teisinio reguliavimo poveikio vertinimo rezultatai.
Vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai.
Papildomų paaiškinimų nėra.
. Pridedami dokumentai.
Papildomų dokumentų nėra.



Radviliškio rajono savivaldybės administracijos
Švietimo ir sporto skyriaus vyriausioji specialistė                                                      Ieva Ražinskienė










PATVIRTINTA
Radviliškio rajono savivaldybės tarybos
2024 m. birželio 20 d.
sprendimu Nr. T-  



 SKYRIUS


.	Radviliškio Lizdeikos gimnazijos nuostatai (toliau – Nuostatai) reglamentuoja Radviliškio Lizdeikos gimnazijos (toliau – Gimnazija) teisinę formą, priklausomybę, savininką, savininko teises ir pareigas įgyvendinančias institucijas ir jų kompetenciją, buveinę, mokyklos grupę, tipą, pagrindinę paskirtį, kitas paskirtis, mokymo kalbą, mokymosi formas, mokymo proceso organizavimo būdus, vykdomas švietimo programas, išduodamus mokymosi pasiekimus įteisinančius dokumentus, veiklos teisinį pagrindą, veiklos sritis, rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, Gimnazijos teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, turtą, lėšas, jų naudojimo tvarką ir finansinės veiklos kontrolę, Gimnazijos veiklos priežiūrą, reorganizavimo, likvidavimo ar pertvarkymo tvarką.
.	Gimnazijos oficialusis pavadinimas – Radviliškio Lizdeikos gimnazija, trumpasis pavadinimas – Lizdeikos gimnazija. Gimnazija įregistruota Juridinių asmenų registre, kodas 190670535.
.	Gimnazijos įsteigimo data: 1919 m. sausio 19 d. įkurta Radviliškio gimnazija. 1964 m. rugsėjo 12 d. – Radviliškio Valerijos Valsiūnienės vidurinė mokykla. 1993 m. mokykla pavadinta Lizdeikos vardu. 1997 m. Radviliškio Lizdeikos vidurinei mokyklai suteiktas gimnazijos statusas. 2006 m. gimnazija tampa keturmete gimnazija. 2017 m. rugpjūčio 31 d. gimnazija reorganizuota prijungimo būdu prijungiant Radviliškio Vaižganto gimnaziją. 
.	Gimnazijos teisinė forma – biudžetinė įstaiga.
.	Gimnazijos priklausomybė – savivaldybės mokykla.
.	Gimnazijos savininkė – Radviliškio rajono savivaldybė (klasifikatoriaus kodas – 111101539), adresas – Aušros a. 10, 82196 Radviliškis.
.	Gimnazijos savininko teises ir pareigas įgyvendina Radviliškio rajono savivaldybės meras  (toliau – Meras), išskyrus tas Gimnazijos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo savavaldybės taryba nėra perdavusi Merui).  
.	Radviliškio rajono savivaldybės taryba (toliau – Savivaldybės taryba) ir Meras sprendžia Lietuvos Respublikos vietos savivaldos, biudžetinių įstaigų, švietimo įstatymuose šiuose Nuostatuose bei kituose teisės aktuose jų kompetencijai priskirtus klausimus.
.	Savininko teises ir pareigas įgyvendinančios institucijos (Mero) kompetencija:
.	priimti į pareigas ir atleisti iš jų Gimnazijos direktorių, įgyvendinti kitas funkcijas, susijusias su direktoriaus darbo santykiais, Lietuvos Respublikos darbo kodekso ir kitų teisės aktų nustatyta tvarka;
.	priimti sprendimą dėl Gimnazijos buveinės pakeitimo;
.	priimti sprendimą dėl Gimnazijos filialo steigimo ir jos veiklos nutraukimo;
.	spręsti kitus, kituose teisės aktuose ir Nuostatuose jo kompetencijai priskirtus klausimus.
.	Savininko teises ir pareigas įgyvendinančios institucijos (Savivaldybės tarybos) kompetencija:
.	tvirtinti Gimnazijos nuostatus;
.	nustatyti Gimnazijos teikiamų atlygintinų viešųjų paslaugų kainas (įkainius);
.	skirti ir atleisti likvidatorių arba sudaryti likvidacinę komisiją ir nutraukti jos įgaliojimus;
.	priimti sprendimą dėl Gimnazijos pertvarkymo, reorganizavimo, likvidavimo.
.	Gimnazijos buveinė – Lizdeikos g. 6c, 82180 Radviliškis.
.	Mokyklos grupė – bendrojo ugdymo mokykla.
.	Mokyklos tipas – gimnazija. 
.	Gimnazijos pagrindinė paskirtis – gimnazijos tipo gimnazija.
.	Kitos Gimnazijos paskirtys – pagrindinės mokyklos tipo suaugusiųjų mokykla, gimnazijos tipo suaugusiųjų mokykla. 
.	Mokymo kalba – lietuvių kalba.
.	Mokymosi formos – grupinio mokymosi, pavienio mokymosi.
.	Mokymo proceso organizavimo būdai: grupinio mokymosi forma įgyvendinama kasdieniniu, neakivaizdiniu, nuotoliniu mokymo proceso organizavimo būdu, pavienio mokymosi forma įgyvendinama savarankišku, nuotoliniu, ugdymosi šeimoje mokymo proceso organizavimo būdu. 
.	Vykdomos švietimo programos: pagrindinio ugdymo antrosios dalies, vidurinio ugdymo, pagrindinio ugdymo antrosios dalies individualizuotos ir suaugusiųjų pradinio, pagrindinio ugdymo pirmosios bei antrosios dalies, suaugusiųjų pradinio ir pagrindinio ugdymo individualizuotos ir vidurinio ugdymo bei neformaliojo vaikų ir suaugusiųjų švietimo programos. 
.	Gimnazija išduoda mokymosi pasiekimus įteisinančius dokumentus: mokymosi pasiekimų pažymėjimus, pagrindinio ugdymo pasiekimų pažymėjimus, pradinio išsilavinimo pažymėjimus, pagrindinio išsilavinimo pažymėjimus, brandos atestatus ir jų priedus.
.	Gimnazija yra viešasis juridinis asmuo, turintis antspaudą su Radviliškio rajono savivaldybės herbu ir Gimnazijos pavadinimu, atsiskaitomąją ir kitas sąskaitas Lietuvos Respublikos įregistruotuose bankuose, atributiką ir savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, kitais teisės aktais ir šiais Nuostatais.

 SKYRIUS


.	Gimnazijos veiklos sritis – švietimas, kodas 85.
.	Gimnazijos pagrindinė švietimo veiklos rūšys – vidurinis ugdymas, kodas 85.31.20.
.	Kitos švietimo veiklos rūšys:
.	pradinis ugdymas, kodas 85.20;
.	pagrindinis ugdymas, kodas 85.31.10;
.	sportinis ir rekreacinis švietimas, kodas 85.51;
.	kultūrinis švietimas, kodas 85.52;
.	kitas, niekur kitur nepriskirtas švietimas, kodas 85.59;
.	švietimui būdingų paslaugų veikla, kodas 85.60.
.	Kitos ne švietimo veiklos rūšys:
.	kitų maitinimo paslaugų teikimas, kodas 56.29;
.	nuosavo arba nuomojamo nekilnojamojo turto nuoma ir eksploatavimas, kodas 68.20;
.	bibliotekų ir archyvų veikla, kodas 91.01;
.	vaikų poilsio stovyklų veikla, kodas 55.20.20;
.	ekskursijų organizatorių veikla, kodas 79.12;
.	kita, niekur kitur nepriskirta, asmenų aptarnavimo veikla, kodas 96.09;
.	kita žmonių sveikatos priežiūros veikla, kodas 86.90;
.	kitas, niekur kitur nepriskirtas, keleivinis sausumos transportas, kodas 49.39.
.	Gimnazijos veiklos tikslas – ugdyti savarankišką, saviraiškų, atsakingai savo gyvenimą kurtis gebantį žmogų, plėtoti ugdytinių dvasines, intelektines ir fizines galias, bendrąsias ir esmines dalykines kompetencijas, ugdyti kūrybingą, atsakingą pilietį, gebantį tolerantiškai bendrauti ir bendradarbiauti skirtingų kultūrų, interesų ir įsitikinimų aplinkoje, įgijusį kompetencijų, būtinų tolimesniam mokymuisi, profesinei karjerai ir savarankiškam gyvenimui. 
.	Gimnazijos veiklos uždaviniai:
.	užtikrinti kokybišką pradinio, pagrindinio, vidurinio ugdymo programų vykdymą;
.	tenkinti mokinių pažinimo, ugdymosi ir saviraiškos poreikius;
.	teikti mokiniams švietimo pagalbą;
.	užtikrinti sveiką ir saugią, užkertančią kelią smurto, prievartos apraiškoms ir žalingiems įpročiams, aplinką.
.	Vykdydama pavestus uždavinius Gimnazija atlieka šias funkcijas:
.	konkretina ir individualizuoja ugdymo turinį, vadovaudamasi Lietuvos Respublikos švietimo, mokslo ir sporto ministro patvirtintais bendraisiais ugdymo planais ir bendrosiomis programomis, atsižvelgdama į vietos ir Gimnazijos bendruomenės reikmes, mokinių poreikius ir interesus, švietimo stebėsenos rodiklius, mokinių pasiekimų ir pažangos vertinimo ugdymo procese informaciją, pasiekimų tyrimus, Gimnazijos veiklos įsivertinimo ir išorinio vertinimo duomenis;
.	vykdo pagrindinio ugdymo antrosios dalies, vidurinio ugdymo, pagrindinio ugdymo antrosios dalies individualizuotas, suaugusiųjų pradinio, pagrindinio ugdymo pirmosios bei antrosios, suaugusiųjų pagrindinio ugdymo individualizuotas ir vidurinio bei neformaliojo vaikų ir suaugusiųjų švietimo programas, mokymosi sutartyse sutartus įsipareigojimus, užtikrina geros kokybės švietimą; 
.	rengia pagrindinio ugdymo antrosios dalies ir vidurinio ugdymo programas papildančius bei mokinių poreikius tenkinančius šių programų modulius, pasirenkamųjų dalykų, neformaliojo vaikų ir suaugusiųjų švietimo programas;
.	užtikrina privalomąjį mokinių mokymą, tenkina mokinių saviugdos ir saviraiškos poreikius;
.	vykdo pagrindinio ugdymo pasiekimų patikrinimą, mokinių pasiekimų patikrinimus, įskaitas, brandos egzaminus Lietuvos Respublikos švietimo, mokslo ir sporto ministro nustatyta tvarka;
.	sudaro palankias sąlygas veikti mokinių organizacijoms, skatinančioms mokinių dorinį, tautinį, pilietinį sąmoningumą, patriotizmą, puoselėjančioms kultūrinę ir socialinę brandą, padedančioms tenkinti saviugdos ir saviraiškos poreikius;
.	teikia informacinę, psichologinę, socialinę pedagoginę, specialiąją pedagoginę, specialiąją pagalbą, vykdo mokinių sveikatos priežiūrą, profesinį informavimą ir konsultavimą bei vaiko minimalios priežiūros priemones;
.	įvertina mokinių specialiuosius ugdymosi poreikius ir, bendradarbiaudama su Radviliškio rajono savivaldybės švietimo ir sporto paslaugų centro Pedagogine psichologine tarnyba, skiria mokinių ugdymosi poreikius atitinkantį ugdymą teisės aktų nustatyta tvarka;
.	organizuoja tėvų (globėjų, rūpintojų) pageidavimu jų mokamas papildomas paslaugas (klubus, būrelius, stovyklas, ekskursijas ir kita) teisės aktų nustatyta tvarka;
.	planuodama ir organizuodama veiklas, bendradarbiauja su seniūnijos ir kitomis švietimo, kultūros ir sporto įstaigomis ir organizacijomis;
.	viešai skelbia informaciją apie Gimnazijos veiklą Lietuvos Respublikos Vyriausybės ir Lietuvos Respublikos švietimo, mokslo ir sporto ministro nustatyta tvarka;
.	organizuoja mokinių vežiojimą į Gimnaziją ir iš jos į namus; 
.	organizuoja mokinių maitinimą Gimnazijoje;
.	sudaro sąlygas darbuotojams tobulinti kvalifikaciją;
.	kuria ugdymo turinio reikalavimams įgyvendinti reikiamą materialinę-techninę bazę, vadovaudamasi Lietuvos Respublikos švietimo, mokslo ir sporto ministro patvirtintais teisės aktais;
.	užtikrina higienos normas, teisės aktų reikalavimus atitinkančią, sveiką, saugią mokymosi ir darbo aplinką;
.	atlieka kitas įstatymų ir kitų teisės aktų numatytas funkcijas.
.	Mokymosi pasiekimus įteisinantys dokumentai išduodami Lietuvos Respublikos švietimo, mokslo ir sporto ministro nustatyta tvarka.

 SKYRIUS


.	Gimnazija, įgyvendindama jai pavestą tikslą ir uždavinius, atlikdama jai priskirtas funkcijas, turi teisę:
.	parinkti ugdymo(-si) metodus ir veiklos būdus, užtikrinančius kokybišką išsilavinimą;
.	kurti naujus mokymo ir mokymosi modelius, inicijuoti, vykdyti ir dalyvauti Gimnazijos, Radviliškio rajono savivaldybės, šalies ir tarptautiniuose projektuose;
.	bendradarbiauti su savo veiklai įtakos turinčiais fiziniais ir juridiniais asmenimis, organizacijomis, jungtis į asociacijas, dalyvauti jų veikloje;
.	gauti paramą Lietuvos Respublikos labdaros ir paramos įstatymo nustatyta tvarka;
.	turėti kitų teisių, jeigu jos neprieštarauja įstatymams. 
.	Gimnazijos pareigos:
.	užtikrinti Gimnazijos tikslų ir uždavinių įgyvendinimą, funkcijų atlikimą, ugdymo programų vykdymą, geros kokybės švietimą;
.	užtikrinti sveiką ir saugią, užkertančią smurto apraiškoms aplinką, atvirą vietos bendruomenei;
.	užtikrinti mokymo sutarčių sudarymą ir jose numatytų įsipareigojimų vykdymą;
.	vykdyti ir kitas pareigas, nustatytas Lietuvos Respublikos švietimo įstatyme ir kituose teisės aktuose.

.	Gimnazijos veikla organizuojama pagal:
.	direktoriaus patvirtintą Gimnazijos strateginį planą, kuriam yra pritarę Gimnazijos parlamentas ir Radviliškio rajono savivaldybės vykdomoji institucija ar teisės aktų nustatytais atvejais jos įgaliotas asmuo; 
.	direktoriaus patvirtintą Gimnazijos metinį veiklos planą, kuriam yra pritaręs Gimnazijos parlamentas;
.	direktoriaus patvirtintą Gimnazijos ugdymo planą, suderintą su Gimnazijos parlamentu ir Radviliškio rajono savivaldybės vykdomąja institucija ar teisės aktų nustatytais atvejais jos įgaliotu asmeniu.
.	Gimnazijai vadovauja direktorius, kuris į pareigas priimamas penkerių metų kadencijai viešo konkurso būdu. Direktoriaus teises ir pareigas nustato Nuostatai ir Gimnazijos direktoriaus pareigybės aprašymas.
.	Sprendimą dėl direktoriaus priėmimo į pareigas, jo atleidimo arba atšaukimo iš jų priima Meras Lietuvos Respublikos darbo kodekso, Nuostatų ir kitų teisės aktų nustatyta tvarka. Direktorius, nepasibaigus jo kadencijai, gali būti atšaukiamas iš pareigų tik dėl šių priežasčių: asmuo praranda nepriekaištingą reputaciją; paaiškėja, kad dalyvaudamas viešame konkurse direktoriaus pareigoms eiti nuslėpė ar pateikė tikrovės neatitinkančius duomenis, dėl kurių negalėjo būti priimtas į direktoriaus pareigas. Dėl direktoriaus atšaukimo iš pareigų priimamas Mero potvarkis.
.	Direktorius yra pavaldus ir atskaitingas Merui ir Savivaldybės tarybai teisės aktų nustatyta tvarka.
.	Direktorius kompetencija:
.	organizuoja Gimnazijos darbą, kad būtų įgyvendinami Gimnazijos veiklos tikslai ir atliekamos nustatytos funkcijos; 
.	vadovauja rengiant Gimnazijos strateginį ir metinį planus, užtikrina jų įgyvendinimą; 
.	nustatyta tvarka priima į pareigas ir atleidžia iš jų  Gimnazijos darbuotojus, dirbančius pagal darbi sutartį, tvirtina jų pareigybių aprašymus; 
.	nustato Gimnazijos struktūrą, darbuotojų pareigybių skaičių ir darbuotojų pareigybių sąrašą. Apie pakeistą Gimnazijos struktūrą, pareigybių skaičių ir pareigybių sąrašą kitą darbo dieną informuoja Savivaldybės vykdomąją instituciją; 
.	nustato Gimnazijos darbuotojų darbo apmokėjimo sistemą, jeigu Gimnazijoje nėra sudaryta kolektyvinė sutartis;
.	užtikrina informacijos apie Gimnazijoje vykdomas formaliojo ir neformaliojo švietimo programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, svarbiausius Gimnazijos išorinio vertinimo rezultatus, Gimnazijos bendruomenės tradicijas ir pasiekimus skelbimą viešai; 
.	vadovauja kuriant lyderystės ugdymui kultūrą, išlaikant ir stiprinant kiekvienam mokiniui mokytis ir savo galimybėms atskleisti palankią aplinką;
.	įgyvendina personalo valdymo priemones, sudaro galimybes ir skatina darbuotojus, užtikrina jų profesinį tobulėjimą ir Pedagogų etikos kodekso normų laikymąsi;
.	rūpinasi mokytojų ir kitų darbuotojų darbo sąlygomis, organizuoja trūkstamų mokytojų paiešką; 
.	organizuoja Gimnazijos veiklos įsivertinimą ir stebėseną, analizuoja išteklių būklę ir atsako už Gimnazijos veiklos rezultatus;
.	kartu su Gimnazijos savivaldos institucijomis sprendžia svarbiausius įstaigos veiklos klausimus;
.	kiekvienais metais iki sausio 20 dienos Gimnazijos vadovas teikia Gimnazijos bendruomenei ir Gimnazijos tarybai svarstyti bei viešai paskelbia savo metų veiklos ataskaitą. Vadovo metų veiklos ataskaitos struktūrą ir reikalavimus nustato švietimo, mokslo ir sporto ministras;
.	atsako už Gimnazijos finansinę veiklą, svarsto ir priima sprendimus, susijusius su Gimnazijos lėšų (įskaitant lėšas, skirtas Gimnazijos darbuotojų darbo užmokesčiui), turto naudojimą ir disponavimą juo; 
.	užtikrina racionalų ir taupų lėšų bei turto naudojimą, veiksmingą Gimnazijos vidaus kontrolės sistemos sukūrimą, jos veikimą ir tobulinimą; 
.	užtikrina, kad būtų laikomasi įstatymų, kitų teisės aktų ir Gimnazijos nuostatų; 
.	organizuoja Gimnazijos finansinę apskaitą pagal Lietuvos Respublikos finansinės apskaitos įstatymą; 
.	inicijuoja Gimnazijos metinės pajamų ir išlaidų sąmatos rengimą ir ją tvirtina;
.	inicijuoja Gimnazijos savivaldos institucijų steigimąsi ir skatina jų veiklą;
.	telkia Gimnazijos bendruomenę valstybinei, regioninei ir Radviliškio rajono savivaldybės švietimo politikai įgyvendinti;
.	nustato direktoriaus pavaduotojų veiklos sritis, gali pavesti jiems vykdyti dalį savo funkcijų teisės aktuose nustatyta tvarka;
.	leidžia įsakymus, kontroliuoja jų vykdymą;  
.	teisės aktų nustatyta tvarka sudaro darbo grupes, komisijas, metodines grupes, metodinę tarybą;
.	bendradarbiauja su mokinių tėvais (globėjais, rūpintojais), vietos bendruomene ir partneriais, siekdamas Gimnazijos tikslų;
.	bendradarbiauja su institucijomis, įstaigomis, įmonėmis ir organizacijomis siekdamas efektyvaus įstaigos valdymo, ugdymo kokybės ir mokinių saugumo;
.	priima mokinius Savivaldybės tarybos nustatyta tvarka, sudaro mokymo sutartis su tėvais (globėjais, rūpintojais) teisės aktų nustatyta tvarka;
.	inicijuoja Gimnazijos darbo tvarkos taisyklių ir kitų teisės aktų rengimą ir teikia jų projektus Gimnazijos tarybai dėl pritarimo ir juos tvirtina;
.	organizuoja ir vykdo brandos egzaminus, pagrindinio ugdymo pasiekimų patikrinimą, mokinių pasiekimų patikrinimus teisės aktų nustatyta tvarka, teikia informaciją Nacionalinei švietimo agentūrai;
.	už mokinio elgesio normų pažeidimą gali skirti mokiniui drausmines auklėjamojo poveikio priemones, numatytas Vaiko teisių apsaugos pagrindų įstatyme; 
.	sudaro Gimnazijos Vaiko gerovės komisiją ir tvirtina jos darbo reglamentą; 
.	užtikrina, prižiūri ir atsako už gerą ir veiksmingą vaiko minimalios priežiūros priemonių vykdymą Gimnazijoje; 
.	užtikrina sveiką ir saugią aplinką, užkertančią kelią bet kokioms smurto, prievartos apraiškoms ir žalingiems įpročiams, atsako už Smurto prevencijos įgyvendinimo mokyklose rekomendacijų įgyvendinimą Gimnazijoje; 
.	organizuoja pašalinių asmenų patekimo į Gimnazijos teritoriją, apskaitą ir tai kontroliuoja, organizuoja Gimnazijos teritorijos ir jos prieigų stebėjimą, informuoja teritorinę policijos įstaigą apie žinomus ar įtariamus smurto, prievartos, psichoaktyviųjų medžiagų platinimo, viešosios tvarkos ir kitų pažeidimų atvejus; 
.	supažindina Gimnazijos bendruomenę su teisės aktais, reglamentuojančiais vaiko teises, pareigas ir atsakomybę už teisės aktų pažeidimus, Gimnazijos lankymą, psichoaktyviųjų medžiagų vartojimo, smurto, nusikalstamumo prevenciją ir mokinių užimtumą; 
.	bendradarbiauja su pagalbą mokiniui, mokytojui ir Gimnazijai teikiančiomis įstaigomis, Radviliškio rajono savivaldybės administracijos struktūriniais padaliniais, Valstybine vaiko teisių apsaugos institucija, tarpinstitucinio bendradarbiavimo koordinatoriumi, atvejo vadybininkais, teritorine policijos įstaiga, socialinių paslaugų ir sveikatos priežiūros įstaigomis, Radviliškio rajono savivaldybės administracijos Vaiko gerovės komisija ir kitomis institucijomis, dirbančiomis vaiko teisių apsaugos srityje; 
.	prireikus sudaro su institucijomis, dirbančiomis prevencinį darbą Radviliškio rajono savivaldybės teritorijoje, kitose vietovėse, sutartis dėl pagalbos teikimo Gimnazijoje ar už jos ribų; 
.	organizuoja neformalųjį vaikų švietimą po pamokų ir mokinių atostogų metu; 
.	teikia prašymus Merui dėl vaiko minimalios ar vidutinės priežiūros priemonių skyrimo;
.	atstovauja Gimnazijai kitose institucijose; 
.	sudaro Gimnazijos vardu sutartis Gimnazijos funkcijoms atlikti; 
.	organizuoja Gimnazijos dokumentų saugojimą ir valdymą teisės aktų nustatyta tvarka;
.	teikia valstybės ir Radviliškio rajono savivaldybės institucijoms pagal jų kompetenciją Gimnazijos dokumentaciją, informaciją ir ataskaitas bei užtikrina teikiamos informacijos teisingumą;
.	atlieka kitas funkcijas, nustatytas švietimo įstaigos vadovo pareigybės aprašyme ir kituose teisės aktuose.
.	Laikinai nesant direktoriui (ligos, atostogų, komandiruotės metu ir t.t.), jo pareigas laikinai eina Gimnazijos darbuotojas, kuriam tokia funkcija priskirta pareigybės aprašyme, arba kitas asmuo, paskirtas Mero potvarkiu.
.	Gimnazijos direktorius atsako už tai, kad Gimnazijoje būtų laikomasi įstatymų ir kitų teisės aktų, už demokratinį Gimnazijos valdymą, tinkamą funkcijų atlikimą, už gerą ir veiksmingą vaiko minimalios priežiūros priemonių įgyvendinimą.

.	Gimnazijos parlamentas (formuojamas ir veikia Gimnazijos tarybos pagrindais) (toliau – Parlamentas) yra aukščiausia Gimnazijos savivaldos institucija, atstovaujanti mokiniams, mokytojams, tėvams (globėjams, rūpintojams), socialiniams partneriams, vietos bendruomenei. Parlamentas telkia bendruomenę demokratiniam Gimnazijos valdymui, aktyviai dalyvauja organizacinėje ir organizacijos kultūroje, padeda spręsti Gimnazijai aktualius klausimus, direktoriui atstovauti teisėtiems Gimnazijos interesams. Už savo veiklą Gimnazijos taryba atsiskaito ją rinkusiems Gimnazijos bendruomenės nariams.
.	Gimnazijos parlamentas vadovaujasi nuostatais, kuriuos tvirtina Gimnazijos direktorius.
.	Gimnazijos parlamentą sudaro: 5 tėvai, 5 mokytojai, 5 mokiniai, 2 vietos bendruomenės atstovai. Parlamentas renkamas 2 metams, vadovaujantis demokratiniais rinkimų principais, slaptu balsavimu, visuotinumu, konkurencija, aiškiu procedūros apibrėžtumu, Tamo.lt dienyno apklausų rubrikoje. Parlamento nario, kuris nutraukia darbą ar mokymąsi šioje Gimnazijoje, tėvų atstovui, kai nebelieka šioje Gimnazijoje besimokančių jo vaikų, įgaliojimai nutrūksta pirma laiko. Naujas parlamento narys vietoj jo likusiam kadencijos laikotarpiui renkamas šiuose nuostatuose numatyta tvarka. Tas pats asmuo parlamento nariu gali būti renkamas ne daugiau kaip dviem kadencijoms iš eilės.
.	Gimnazijos tarybos nariu gali būti asmuo, turintis žinių ir gebėjimų, padedančių siekti Gimnazijos strateginių tikslų ir įgyvendinti Gimnazijos misiją. Gimnazijos tarybos nariu negali būti Gimnazijos direktorius, valstybės politikai, politinio (asmeninio) pasitikėjimo valstybės tarnautojai.
.	Kandidatus į Gimnazijos parlamentą siūlo: mokinių tėvų (globėjų, rūpintojų) atstovus siūlo klasių tėvų susirinkimai, mokytojus – mokytojų metodinių grupių susirinkimai, mokinius – klasių kolektyvai. Tėvų atstovais į Parlamentą negali būti išrinkti gimnazijoje dirbantys pedagogai. Bendruomenės atstovą(-us) deleguoja Gimnazijos direktorius. 
.	Gimnazijos parlamento pirmininką renka Gimnazijos parlamento nariai slaptu balsavimu.
.	Gimnazijos parlamento pirmininkas kviečia parlamento posėdžius, jiems pirmininkauja, ruošia jiems medžiagą, kviečia reikiamus asmenis. Naujai išrinkto Parlamento pirmąjį posėdį kviečia senojo Parlamento pirmininkas.
.	Posėdis yra teisėtas, jei jame dalyvauja 2/3 visų Parlamento narių. Nutarimai priimami dalyvaujančiųjų balsų dauguma. Posėdžiai vyksta ne rečiau kaip du kartus per metus. Gimnazijos direktorius Tarybos posėdžiuose gali dalyvauti kviestinio nario teisėmis.
.	Gimnazijos parlamentas atsiskaito ją rinkusiems Gimnazijos bendruomenės nariams kadencijos pabaigoje.
.	Gimnazijos parlamentas:
.	teikia siūlymų dėl Gimnazijos strateginių tikslų, uždavinių ir jų įgyvendinimo priemonių;
.	teikia siūlymų Gimnazijos direktoriui dėl Gimnazijos nuostatų pakeitimo, Gimnazijos vidaus struktūros tobulinimo;
.	teikia siūlymų Gimnazijos direktoriui dėl gimnazijos veiklos tobulinimo;
.	teikia siūlymų dėl saugių ugdymo ir darbo sąlygų sudarymo, talkina formuojant Gimnazijos materialinius, finansinius ir intelektualinius išteklius;
.	svarsto strateginį planą, metinį veiklos planą, Gimnazijos nuostatus, darbo tvarkos taisykles, ugdymo planą, ugdymo organizavimo tvarką, padeda spręsti Gimnazijos organizacinės ir organizacijos kultūros klausimus, užtikrinti visuotinės kokybės vadybos principus, svarsto bendrųjų ugdymo programų įgyvendinimo, mokinių pasiekimų ir pažangos vertinimo bei matavimo, papildomos veiklos organizavimo klausimus; 
.	svarsto Gimnazijos direktoriaus teikiamus klausimus;
.	kiekvienais metais vertina Gimnazijos vadovo metų veiklos ataskaitą ir teikia savo sprendimą dėl ataskaitos Merui;
.	svarsto Gimnazijos lėšų panaudojimo klausimus;
.	svarsto mokytojų metodinės tarybos, mokinių ir tėvų (globėjų, rūpintojų) savivaldos institucijų ar Gimnazijos bendruomenės narių iniciatyvas ir teikia siūlymus Gimnazijos direktoriui.
.	Mokytojų taryba – nuolat veikianti Gimnazijos savivaldos institucija mokytojų profesiniams bei bendriems ugdymo klausimams spręsti. Ją sudaro Gimnazijos direktoriaus pavaduotojai ugdymui, visi Gimnazijoje dirbantys mokytojai, klasių auklėtojai, švietimo pagalbą teikiantys specialistai: psichologas, socialinis pedagogas, bibliotekininkai, kiti tiesiogiai ugdymo procese dalyvaujantys asmenys. 
.	Mokytojų tarybai vadovauja pirmininkas. Mokytojų tarybos pirmininkas, pavaduotojas ir sekretorius išrenkami vieneriems metams pirmojo Mokytojų tarybos susirinkimo metu. Mokytojų tarybos posėdžiai šaukiami ne rečiau kaip vieną kartą per pusmetį, prasidedant bei baigiantis mokslo metams. Prireikus gali būti sušauktas ir neeilinis Mokytojų tarybos posėdis. Į posėdžius gali būti kviečiami savivaldos institucijų atstovai, socialiniai partneriai. Reikalui esant, mokytojų tarybos pirmininkas, pavaduotojas ir sekretorius gali būti perrenkami likusiam buvusio nario kadencijos laikui.
.	Posėdžiai teisėti, jei juose dalyvauja ne mažiau kaip 2/3 Mokytojų tarybos narių. Nutarimai priimami dalyvaujančiųjų balsų dauguma.
.	Mokytojų taryba svarsto ir priima nutarimus teisės aktų nustatytais ir Gimnazijos direktoriaus teikiamais klausimais.
.	Gimnazistų taryba – Gimnazijos mokinių savivaldos institucija, renkama vieneriems metams ir atsiskaito mokinių susirinkimui.
.	Į Gimnazistų tarybą renkama visuotinu slaptu balsavimu iš save išsikėlusių kandidatų. Tarybos sudėtis kasmet atnaujinama, vietoje išvykusių narių išrenkami nauji. 
.	Gimnazistų tarybai vadovauja Gimnazistų tarybos pirmininkas, kurį renka Gimnazistų taryba slaptu balsavimu.
.	Gimnazijos direktoriaus narystę mokytojų taryboje reglamentuoja įstatymai ir kiti teisės aktai.
.	Gimnazistų taryba:
.	tiria mokinių interesus ir poreikius, sprendžia iškilusias problemas, teikia siūlymus Gimnazijos tarybai, administracijai, kuria ir puoselėja Gimnazijos tradicijas;
.	palaiko ryšius su rajono, šalies ir užsienio mokiniais bei jų savivaldos institucijomis;
.	rengia projektus, skatinančius jaunimo iniciatyvą, atsakomybę, kūrybiškumą;
.	planuoja ir organizuoja mokinių popamokinę veiklą ir laisvalaikį;
.	rūpinasi drausmės ir tvarkos palaikymu gimnazijoje, svarsto klausimus, susijusius su mokinių teisių ir pareigų vykdymu;
.	svarsto Gimnazijos veiklą reglamentuojančių dokumentų vykdymą, ugdymo planų, programų projektus ir teikia pasiūlymus dėl jų įgyvendinimo Gimnazijos direktoriui ar Gimnazijos parlamentui.
.	Gimnazistų taryba vadovaujasi nuostatais, kuriuos aprobuoja Gimnazijos parlamentas ir tvirtina Gimnazijos direktorius.
.	Gimnazijos mokinių prezidentas renkamas vadovaujantis Mokinių prezidento rinkimų nuostatais dvejiems metams ir atstovauja mokiniams sprendžiant jų užimtumo, popamokinės veiklos, buities, maitinimo ir kitus klausimus. Jis koordinuoja Gimnazistų tarybos veiklą. Vadovaujasi Gimnazijos mokinių prezidento nuostatais, kuriuos aprobuoja Gimnazijos parlamentas ir  tvirtina Gimnazijos direktorius.
.	Klasių seniūnų taryba:
.	Gimnazijos klasių seniūnų tarybą sudaro klasių seniūnai. Juos klasėse renka mokiniai kiekvienų mokslo metų pradžioje. 
.	Klasių seniūnų veiklą koordinuoja direktoriaus pavaduotojas ugdymui. Seniūnai siūlo renginius Gimnazijos popamokinės veiklos planui, perduoda informaciją mokiniams apie planuojamus renginius, siūlo ir inicijuoja naujų projektų įgyvendinimą. Vadovaujasi Gimnazijos seniūnų tarybos nuostatais, kuriuos aprobuoja Gimnazijos parlamentas, o direktorius tvirtina.
.	Klasių mokinių tėvų (globėjų, rūpintojų) komitetai renkami klasės mokinių tėvų (globėjų, rūpintojų) susirinkimuose. 
.	Klasių tėvų (globėjų, rūpintojų) komitetą sudaro 3–5 nariai, iš kurių vienas renkamas klasės tėvų komiteto pirmininku.
.	Klasių tėvų (globėjų, rūpintojų) komitetai kartu su klasių auklėtojais planuoja klasių tėvų susirinkimus ir padeda klasės vadovams spręsti iškilusias problemas dėl ugdymo organizavimo tvarkos, ugdymo kokybės, mokinių vežiojimo, mokinių maitinimo, sveikatingumo, užimtumo ir kt. klausimus.
.	Gimnazijoje metodinė veikla organizuojama vadovaujantis Lietuvos Respublikos švietimo, mokslo ir sporto ministro nustatyta tvarka ir Gimnazijos metodinės veiklos organizavimo nuostatais, kuriuos tvirtina Gimnazijos direktorius. Nuostatuose pateikiami metodinės veiklos principai, tikslai, uždaviniai ir organizavimo formos, metodinių grupių ir metodinės tarybos veiklos kryptys. Kiekvienas pedagogas turi būti bent vienos metodinės grupės narys. 
.	Metodinei grupei vadovauja grupės narių išrinktas pirmininkas. Metodinei tarybai vadovauja tarybos narių išrinktas metodinės tarybos pirmininkas.
.	Metodinė taryba nustato mokytojų metodinės veiklos prioritetus, mokytojų kvalifikacijos tobulinimo poreikius, inicijuoja pedagoginių inovacijų diegimą, teikia Mokytojų tarybai siūlymus dėl ugdymo turinio formavimo ir jo įgyvendinimo gerinimo.

 SKYRIUS


.	Darbuotojai į darbą Gimnazijoje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka. 
.	Gimnazijos darbuotojams už darbą mokama Lietuvos Respublikos įstatymų ir kitų teisės aktų nustatyta tvarka.
.	Gimnazijos direktorius, jo pavaduotojai ugdymui, mokytojai, pagalbos mokiniui specialistai ir kiti darbuotojai kvalifikaciją tobulina Lietuvos Respublikos įstatymų ir kitų teisės aktų nustatyta tvarka. Mokytojai ir pagalbos mokiniui specialistai atestuojasi Lietuvos Respublikos švietimo, mokslo ir sporto ministro nustatyta tvarka.
.	Gimnazijos direktoriaus, pavaduotojų ir kitų darbuotojų veiklos vertinimas vykdomas vadovaujantis teisės aktų nustatyta tvarka.

 SKYRIUS


.	Gimnazija valdo patikėjimo teise perduotą Radviliškio rajono savivaldybės turtą, naudoja ir disponuoja juo pagal įstatymus Savivaldybės tarybos sprendimų nustatyta tvarka.
.	Gimnazijos lėšos:
.	valstybės biudžeto specialiųjų tikslinių dotacijų Radviliškio rajono savivaldybės biudžetui skirtos lėšos ir Radviliškio rajono savivaldybės biudžeto lėšos, skiriamos pagal patvirtintas sąmatas;
.	pajamos už teikiamas paslaugas;
.	fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;
.	kitos teisėtu būdu įgytos lėšos.
.	Gimnazija turi labdaros gavėjo statusą, atidarytą Labdaros ir paramos sąskaitą banke, kurios kaupimo šaltiniai yra savanoriški fondų, juridinių ir fizinių dovanotos ar kitaip teisėtais būdais perduotos lėšos ir materialinės vertybės.
.	Lėšos naudojamos teisės aktų nustatyta tvarka, fondo lėšų naudojimą svarsto Gimnazijos parlamentas.
.	Gimnazijos buhalterinė apskaita organizuojama ir finansinė atskaitomybė tvarkoma teisės aktų nustatyta tvarka.
.	Gimnazijos finansinė veikla kontroliuojama teisė aktų nustatyta tvarka.
.	Gimnazijos veiklos priežiūrą atlieka Radviliškio rajono savivaldybės administracijos Švietimo ir sporto skyrius, prireikus, pasitelkiamas išorinius veiklos vertintojus.
.	Valstybinę Gimnazijos veiklos priežiūrą atlieka Lietuvos Respublikos švietimo, mokslo ir sporto ministerija.

 SKYRIUS


.	Gimnazija turi interneto svetainę http://www.lizdeika.lt, atitinkančią teisės aktų nustatytus reikalavimus. Pranešimus, kuriuos remiantis Nuostatais ar Lietuvos Respublikos teisės aktais reikia paskelbti viešai, ir informaciją visuomenei apie Gimnazijos veiklą skelbia Gimnazijos interneto svetainėje, prireikus teisės aktų nustatyta tvarka Radviliškio rajono savivaldybės interneto svetainėje.
.	Gimnazijos nuostatus, jų pakeitimus ir papildymus, suderintus su Gimnazijos taryba, tvirtina Savivaldybės taryba. 
.	Gimnazijos nuostatai keičiami ir papildomi vadovaujantis Lietuvos Respublikos švietimo, mokslo ir sporto ministro patvirtintais Nuostatų, įstatų ar statutų įforminimo reikalavimais,  Savivaldybės tarybos, Gimnazijos direktoriaus ar Gimnazijos parlamento iniciatyva. 
.	Gimnazija reorganizuojama, likviduojama, pertvarkoma teisės aktų nustatyta tvarka.

_________________________


